.... आदिमों का यह आन्दोलन वार्ताओं और हस्तक्षेपों के कई दौर से गुजरा। पहले बिजगापट्टनम से साढ़े पाँच सौ सैनिकों की एक टुकड़ी आयी, उनसे वार्ता-विफलता के पश्चात बस्तर जिले के अंग्रेज सरकार नियुक्त पॉलिटिकल एजेंट तथा डिप्टी कमिश्नर को वार्ताकार होना पड़ा। आदिमों की राजनीतिक समझ की बानगी यह थी कि डिप्टी कमिश्नर को बिना किसी जाँच के उन मंत्रियों को बर्खास्त करने का हुक्म जारी करना पड़ा जो रिआया की राय में प्रशासन-निहित भ्रष्टाचार के जिम्मेदार थे। इसके पश्चात ही इस विद्रोह अथवा क्रांति की शांति संभव हो सकी।